019 - L'escoltes? O no l'escoltes? [El gran Zoo colomenc]
Channel: Antoni Jaumandreu 'Pepònio'
Date: 23/07/2013

Data: 18-03-02
Personatges: Santa Coloma Ràdio i Ajuntament de Santa Coloma de Gramenet
Ressenya: Què és el que molesta tant? El missatge o el missatger? Sembla que des de determinats sectors, s'ha decidit que s'ha de fer el buit a Santa Coloma Ràdio. Perquè? Potser perquè pot participar gent per expressar lliurement la seva opinió? O perquè s'escolta més que d'altres mitjans que gaudeixen del suport institucional? Des de posicions d'esquerra no es pot estar en contra dels mitjans de comunicació sempre que aquests no facin apologia dels delictes contemplats a les lleis vigents. Des de posicions d'esquerra hem d'afavorir la llibertat d'espressió, la participació en la vida pública i en la presa de decisions de la ciutadania. És evident que darrere de cada mitjà de comunicació hi ha algú que el paga i que marca la línia del mateix. Però el que no sempre es dona és que tothom tingui oportunitat d'expressar-se, fins i tot si cal en contra, en tots els mitjans. Han intentat els detractors d'aquesta emissora parlar-hi i no els han permés els seus realitzadors? Perquè això si que seria digne de crítica. Ara bé, si el que molesta és escoltar la crítica que es pugui fer i només mereixen respecte els mitjans de comunicació que han fet seu l'eslògan "Santa Coloma va bien", anem ben equivocats. En un estat de dret com el nostre, qui es pugui sentir ofès o pensi que ha estat calumniat té tot el dret d'anar al jutjat. Voler acabar amb un mitjà de comunicació per no ser afí al pensament oficial no és propi d'una societat democràtica. Més aviat, recorda altres temps i governs d'ingrata memòria que no desitgem que tornin.